**Zápis detí do Materskej školy Vieska nad Žitavou na šk. rok 2023/2024**

**Dňa 16. 05.2023 o 16:30 hod**. sa v Materskej škole Vieska nad Žitavou uskutoční zápis deti na **šk. rok 2023/2024**

Žiadosť o prijatie dieťaťa si môžete vyzdvihnúť v materskej škole, alebo vytlačiť z webovej stránky obce Vieska nad Žitavou. **Vyplnenú žiadosť** treba doniesť na zápis. Zákonný zástupca môže predložiť aj vlastnú žiadosť, ktorej súčasťou bude vyjadrenie všeobecného lekára o zdravotnej spôsobilosti a bude obsahovať údaj o povinnom očkovaní. Na zápis je potrebné doniesť aj prefotený **rodný list dieťaťa a zdravotnú kartičku** dieťaťa.

V prípade, že Vaše dieťa bude prijaté do inej materskej školy, je potrebné o tom upovedomiť všetky ostatné materské školy, do ktorých ste tiež podali žiadosť.

Podľa § 144a školského zákona účinného od 1. januára 2022 na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, sa **vyžaduje podpis oboch zákonných zástupcov dieťaťa**. Podpis oboch zákonných zástupcov dieťaťa sa **nevyžaduje, ak**:

- **jednému z rodičov bol obmedzený alebo pozastavený výkon rodičovských práv a povinností** vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená *(**spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu)*,

- **jeden z rodičov nie je schopný zo zdravotných dôvodov podpísať** *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať)* alebo

- **vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa** (*spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením podľa prílohy č. 1).*

**Zákonní zástupcovia sa môžu dohodnúť**, že **žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi**, ak písomné vyhlásenie o tejto skutočnosti doručia/predložia riaditeľovi školy (príloha č. 2).

**Podmienky prijatia**

Dieťa sa do materskej školy prijíma na základe písomnej žiadosti**.**

Prijímanie detí na predprimárne vzdelávanie do materskej školy je limitované kapacitnými možnosťami materskej školy.

Na predprimárne vzdelávanie:

- sa prednostne prijímajú deti, pre ktoré je plnenie predprimárneho vzdelávania povinné ( do 31.08.2023 dovŕšia 5 rokov veku)

- deti, ktoré pokračujú v plnení povinného predprimárneho vzdelávania

- výnimočne možno do materskej školy prijať dieťa od dovŕšenia dvoch rokov veku. ( ak to dovoľuje kapacita a ak má dieťa osvojené hygienické a sebaobslužné návyky)

**Ostatné podmienky prijatia:**

* Uprednostnené sú deti podľa veku ( staršie dieťa je uprednostnené)
* Deti musia mať osvojené základné hygienické a sebaobslužné návyky.